Nr. inreg. 2574/18.11.2019

Stimată doamnă director, / Stimate domnule director,

**Camera de Comerț, Industrie, Navigație și Agricultură Constanța**, prin Centrul **Enterprise Europe Network Constanța,** în colaborare cu **SUN CERT srl - Organism de Certificare Sisteme de Management,** au plăcerea de a vă invita să participaţi, în perioada **11 - 13 decembrie**, la cursul cu tema:

**AUDITOR INTERN al SISTEMULUI DE MANAGEMENT al CALITĂŢII**

**Cursul se adresează**:

* managerilor generali sau reprezentanţilor managementului pentru sistemul de management al calitaţii;
* responsabililor de procese dintr-o organizaţie;
* personalului din compartimentul calitate;
* persoanelor desemnate cu auditul intern în organizaţii,
* persoanelor fizice care doresc să obţină competenţe de auditori interni pentru sisteme de management al calităţii, consultanţi;

**Tematica cursului:**

* **Terminologia specifică sistemului de management al calităţii; Principii**
* Prezentarea şi explicarea cerinţelor standardelor de referinţă – SR EN ISO 9001:2015; aplicatii practice
* Auditul – terminologia specifică; tipuri de audit
* Efectuarea auditului intern pentru sistemul de management al calităţii în conformitate cu standardul de referinţă SR EN ISO 19011:2018 “Ghid pentru auditarea sistemelor de management”, aplicaţii practice (analiza documentaţiei de sistem, raportarea constatărilor, planificarea auditului, întocmirea documentelor de audit, tehnici de dialog şi comunicare ale auditorului, tehnici de colectare a dovezilor de audit, evaluarea conformităţii sistemului cu standardul de referinţă, elaborarea concluziilor auditului şi întocmirea raportului de audit, încadrarea neconformităţilor).

**Lector**: Doamna Irena Niculiţă deţine numeroase certificate de formare profesională în domeniul auditului şi a sistemelor de management, precum şi o experienţă individuală de peste 15 ani în domeniul auditului de terţă parte şi a sistemelor de management. Doamna Irena Niculiță este auditor de terță parte pentru sisteme de management al calității, de mediu și politici anti-mită, și formator cu îndelungată experiență în domeniul managementului calitatii, mediului si managementului riscului.

Cursul se finalizează cu susţinerea unui examen – test grila si eliberarea certificatelor de absolvire de catre SUN CERT – Organism de Certificare Sisteme de Management acreditat RENAR.

**Programul cursului: 11 – 13 decembrie** a.c, orele 09.30 - 17.00;

**Loc de desfăşurare**: CCINA Constanţa, sala de conferinţe (Bdul Alex. Lăpuşneanu nr.185A)

**Taxa curs**:

* 575 lei/persoană plus TVA pentru firmele membre ale CCINA Constanţa
* 590 lei/persoană plus TVA pentru firmele care nu au calitatea de membru.

Taxa se va achita până la data de 2 decembrie a.c., în contul CCINA Constanţa: RO59BRDE140SV05935041400, **cod fiscal RO2756842** deschis la BRD Sat Vacanţă sau la casierie (b-dul Al. Lapușneanu nr. 185A, parter).

**După finalizarea cursului participanţii vor beneficia de certificatul de auditor intern** **pentru calitate** - conform cerintelor standardelor SR EN ISO 19011:2018.

Pentru înscrieri, vă adresăm rugămintea de a ne transmite formularul ataşat la email: drc@ccina.ro sau fax: 0241-619654. Pentru detalii suplimentare, vă puteţi adresa la CCINA Constanţa, tel: 0241-618475 dna Adriana Barothi sau la tel: 0241-549515 dna Laura Tîrziu.

În aşteptarea confirmării dvs, vă asigurăm de întreaga disponibilitate pentru cooperare.

Cu stimă,

Dr. ec. Ion Dănuţ Jugănaru

Director general C.C.I.N.A. Constanţa

**CONFIRMARE DE PARTICIPARE**

**AUDITOR INTERN al SISTEMULUI DE MANAGEMENT al CALITĂŢII**

**11 – 13 decembrie 2019**

**Sala de Conferinţe a CCINA Constanţa**

**Compania:**

**Numele şi prenumele participantului / participanţilor:**

**Telefon / mobil / Fax: Email:**

**Vă adresăm rugămintea de a transmite formularul completat la e-mail:** **drc@ccina.ro** **sau la fax: 0241-619654, până în data de 2 decembrie a.c.**

***NOTĂ***

*Conform* ***Regulamentului General privind Protecţia Datelor (RGPD)*** *prin completarea și transmiterea acestui formular de participare, vă exprimați acordul ca datele menționate, precum și cele legate de participarea dumneavoastră, să fie folosite strict pentru documentarea activităţilor din implementarea proiectului Enterprise Europe Network – ERBSN şi pentru raportări către autoritatea contractantă, obligații legale ale partenerului CCINA derivând din implementarea proiectului.* ***Precizăm că aceste date nu vor fi prelucrate în alt scop, decât cel menționat anterior*.**